CELEX: 62008TN0027
Language: et
Date: 2008-01-21 00:00:00
Title: Kohtuasi T-27/08: 21. jaanuaril 2008 esitatud hagi — Wellcome Foundation versus Siseturu Ühtlustamise Amet — Serono Genetics Institute (FAMOXIN)

12.4.2008   
            
            
               ET
            
            
               Euroopa Liidu Teataja
            
            
               C 92/30
            
         21. jaanuaril 2008 esitatud hagi — Wellcome Foundation versus Siseturu Ühtlustamise Amet — Serono Genetics Institute (FAMOXIN)
   (Kohtuasi T-27/08)
   (2008/C 92/63)
   Hagiavaldus esitati inglise keeles
   Pooled
   
      Hageja: The Wellcome Foundation Ltd (Greenford, Ühendkuningriik) (esindaja: advokaat R. Gilbey)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Serono Genetics Institute SA (Evry, Prantsusmaa)
   Hageja nõuded
   
               —
            
            
               Tühistada Siseturu Ühtlustamise Ameti esimese apellatsioonikoja 19. novembri 2007. aasta otsus (asi R 9/2007-1) ja tunnistada hageja esitatud kehtetuks tunnistamise taotlus põhjendatuks;
            
         
               —
            
            
               tühistada kõik Siseturu Ühtlustamise Ameti otsused, millega hagejalt on välja mõistetud menetluskulud, ja mõista kaebuse esitaja kohtukulud välja Siseturu Ühtlustamise Ametilt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Sõnamärk „FAMOXIN” kaupadele ja teenustele klassis 5 — ühenduse kaubamärk nr 2 491 298
   
      Ühenduse kaubamärgi omanik: Serono Genetics Institute SA
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotleja õiguste aluseks olev kaubamärk: Siseriiklikud sõnamärgid „LANOXIN” kaupadele klassis 5
   
      Tühistamisosakonna otsus: Jätta kehtetuks tunnistamise taotlus rahuldamata
   
      Apellatsioonikoja otsus: Jätta kaebus rahuldamata
   
      Väited: Nõukogu määruse nr 40/94 artikli 8 lõike 1 punkti b, artikli 52 ja artikli 56 lõigete 2 ja 3 rikkumine, kuna apellatsioonikoda leidis, et varasemaid kaubamärke kasutatakse „kardiovaskulaarsete haiguste raviks mõeldud farmaatisatoodete”, mitte „farmaatisatoodete” jaoks, ja kuna ta andis ebaõige hinnangu asjaomasele turule, asjaomasele avalikkusele, asjaomase avalikkuse eri osade erinevale tähelepanelikkuse tasemele ning vastandatud kaubamärkide ja kaupade sarnasusele.